Apr 19,2015
ఎల్‌ఐసి హౌసింగ్‌ ఫైనాన్స్‌ లాభం 378 కోట్లు
న్యూఢిల్లీ : ఎల్‌ఐసి హౌసింగ్‌ ఫైనాన్స్‌ లిమిటెడ్‌ (ఎల్‌ఐసిహెచ్‌ఎఫ్‌ఎల్‌) క్రితం ఆర్ధిక సంవత్సరం (2014-15) జనవరి నుంచి మార్చితో ముగిసిన నాలుగో త్రైమాసికంలో రూ.378.18 కోట్ల నికర లాభాలు సాధించింది.
             2013-14 ఇదే క్యూ4లో రూ.370.02 కోట్ల లాభాలు నమోదు చేసుకుంది. దీంతో పోల్చితే గత క్యూ4 లాభాల్లో స్వల్పంగా 2.2 శాతం పెరుగుదల చోటు చేసుకుంది. ఇదే త్రైమాసికంలో సంస్థ మొత్తం ఆదాయం రూ.2,860.59 కోట్లకు చేరింది. 2014 మార్చితో ముగిసిన త్రైమాసికంలో రూ.2,477.94 కోట్ల ఆదాయం ఆర్జించింది. 2014-15 ఏప్రిల్‌ నుంచి మార్చితో ముగిసిన ఏడాదిలో ఎల్‌ఐసిహెచ్‌ఎఫ్‌ఎల్‌ మొత్తంగా రూ.1,386.18 కోట్ల లాభాలు ఆర్జించింది. ఇంతక్రితం ఆర్ధిక సంవత్సరంలో రూ.1,317.18 కోట్ల లాభాలు నమోదు చేసుకుంది. 2014-5లో మొత్తం ఆదాయం 10,798.65 కోట్లకు చేరింది. 2013-14లో రూ.9,334.66 కోట్ల ఆదాయం నమోదయ్యింది. శుక్రవారం బిఎస్‌ఇలో ఎల్‌ఐసిహెచ్‌ఎఫ్‌ఎల్‌ షేర్‌ 3.10 శాతం తగ్గి రూ.437.55 వద్ద ముగిసింది.
మీ స్నేహితులకు రికమెండ్ చెయ్యండి